Joss Stone

Joss STONE (naskita la 11-an de aprilo 1987 en Dovro, Anglio; vera nomo Joscelyn Eve Stoker) estas brita kantistino kaj aktorino, kiu estas fama pro sia esprimplena kaj emocia mezosoprana voĉo.

Kune kun Amy Winehouse kaj Duffy, ŝi estas unu el la plej popularaj soul - pop- kantistinoj de la 21-a jarcento kaj, kune kun ili, helpis revivigi la popularecon de klasika soulo kaj ĵazo en populara muziko. Ŝi ĉiam prezentas nudpiede. Ŝia voĉo ofte estis komparata kun tiu de Aretha Franklin. Leahey, Andrew (2003). "Joss Stone". AllMusic. Retrieved 1 July 2016."R&B Singer Joss Stone Joins the Cast of 'The Tudors'". 

Ŝi famiĝis fine de 2003 per sia plurplatena debuta albumo, The Soul Sessions, kiu estis nomumita por la Mercury Prize. Ŝia dua studia albumo, Mind, Body & Soul, ankaŭ fariĝis plurplatena, pintis la UK Albums Chart dum unu semajno, kaj enhavis la kanton " You Had Me ", furoraĵon en la supraj dek kaj ŝian plej alt-rangigitan unuopaĵon en Britio. Ĉiu el la du albumoj ricevis nomumojn ĉe la Grammy-Premioj de 2005, dum la kantistino mem estis nomumita por la premio por Plej Bona Nova Artisto. La tria albumo de la kantistino, Introducing Joss Stone, estis publikigita en marto 2007 kaj estis atestita kiel ora de la Recording Industry Association of America pro vendoj superantaj 500,000 ekzemplerojn en Usono. Ŝia kvara albumo, Color Me Free!, estis publikigita en oktobro 2009 kaj atingis la 10-an pozicion en la listo Billboard 200.

Dum sia kariero, Joss vendis pli ol dek milionojn da albumoj tutmonde, gajnis du Brit-premiojn kaj unu Grammy-premion. Fine de 2006, la kantistino debutis kiel aktorino en la fantazia filmo Eragon kiel la sorĉistino Angela, kaj en 2009, ŝi debutis en televido, ludante Annan de Kleve en la televida serio "The Tudors " de la usona kablokanalo Showtime.

 Referencoj 

 Eksteraj ligiloj 





Kategorio:Grammy-laŭreatoj
Kategorio:Anglaj kantistoj
Kategorio:Anglaj soulaj kantistoj
Kategorio:Anglaj kantaŭtoroj